Policijos departamentas

– įstaiga, skirta organizuoti, jungti ir kontroliuoti Lietuvos policiją. Siekia užtikrinti žmogaus ir visuomenės saugumą bei viešąją tvarką.

Istorija 

1991 m. kovą pertvarkius LR VRM Milicijos valdybą, įkurtas LR VRM 

Naujoji struktūra buvo padalinta šias dalis:
 Kriminalinės policijos vyriausioji valdyba
 Viešosios policijos valdyba
 Kelių policijos valdyba
 Transporto policijos valdyba
 Savivaldybių policijos valdyba

1993 m. departamentui tapo pavaldi rinktinė „Aras“.

1997 m. Transporto policijos valdyba tapo departamentui pavaldžia Transporto policijos tarnyba.

1999 m. departamentui perduotas Užsieniečių registracijos centras prie VRM. 2000 m. perduotas Pasienio policijos departamentui.

2001 m. departamentas pertvarkytas į PD prie LR VRM. Kriminalinėje policijoje Organizuoto nusikalstamumo tyrimo, Kriminalinių nusikaltimų tyrimo, Ekonominių nusikaltimų tyrimo, Operatyvinės veiklos tarnybos ir Interpolo Lietuvos nacionalinis biuras sujungti į Nacionalinę kriminalinės žvalgybos valdybą. Liudytojų ir nukentėjusiųjų apsaugos tarnyba, Kelių policijos tarnyba, greitojo reagavimo rinktinė „Aras“ ir Viešosios policijos Apsaugos organizavimo tarnyba tapo departamentui pavaldžiomis įstaigomis.

2001 m. Nacionalinė kriminalinės žvalgybos valdyba pertvarkyta į LKPB.
Tais pačiais metais Viešosios policijos ir Savivaldybių policijos valdybos bei Kelių policijos tarnyba pertvarkytos į Lietuvos viešosios policijos biurą.

2003 m. Lietuvos viešosios policijos biuras buvo pertvarkytas į departamento Viešosios policijos valdybą, tais pačiais prijungtas Tardymo departamentas, kurio pagrindu įkurta departamento Valdymo vyriausiosios valdybos Ikiteisminio tyrimo organizavimo ir koordinavimo valdyba.

2007 m. Lietuvos policijos operatyvinės veiklos tarnyba ir Lietuvos policijos liudytojų ir nukentėjusiųjų apsaugos tarnyba prijungtos prie LKPB, 2013 m. prie biuro prijungta departamento Kriminalinės policijos valdyba. 2010 m. prie departamento prijungtas Lietuvos policijos logistikos centras.

2016 m. pertvarkyti administracijos padaliniai. 2022 m. departamentui perduotas VRM pučiamųjų orkestras.

Generaliniai komisarai 

 1991–1994 m. Petras Liubertas
 1994–1997 m. Jonas Liaudanskas
 1997–1998 m. Kęstutis Šalkauskas
 1998–1999 m. Edvardas Gružas
 1999–2000 m. Visvaldas Račkauskas
 2001–2008 m. Vytautas Grigaravičius
 2008–2011 m. Vizgirdas Telyčėnas
 2011–2014 m. Saulius Skvernelis
 2014–2019 m. Linas Pernavas
 2019.11.12 – 2024 m. Renatas Požėla

Funkcijos 
:
 Užtikrina policijos uždavinių įgyvendinimą;
 Kontroliuoja ir koordinuoja pavaldžių įstaigų veiklą, teikia joms rekomendacijas bei nurodymus. Formuoja bendrą veiklos strategiją ir personalo politiką;
 Užtikrina valstybinių programų įgyvendinimą policijos įstaigose;
 Organizuoja gen. komisaro sprendimų vykdymą bei jų kontrolę.

Policijos sistema 
Lietuvos policiją sudaro:
  – įstaiga, padedanti gen. komisarui formuoti veiklos strategiją ir kontroliuoti jos įgyvendinimą, organizuoti/įgyvendinti teritorinių įstaigų valdymą.
 Pavaldžios įstaigos:
 Teritorinės įstaigos – 10 apskričių vyr. policijos komisariatų (AVPK), vykdantys teisės aktais jiems pavestas funkcijas nustatytoje teritorijoje:
 Panevėžio AVPK;
 Tauragės AVPK;
 Alytaus AVPK;
 Marijampolės AVPK;
 Šiaulių AVPK;
 Telšių AVPK;
 Klaipėdos AVPK;
 Utenos AVPK;
 Vilniaus AVPK;
 Kauno AVPK;
 Specializuotos įstaigos – neteritoriniu principu steigiami padaliniai, vykdantys kitas pavestas funkcijas.
 Rinktinė „Aras“;
 Kriminalinės policijos biuras;
 Kriminalistinių tyrimų centras;
 Kelių policijos tarnyba;
 Profesinio ugdymo įstaigos – gen. komisaro steigiami ugdymo padaliniai, mokantys policininkus.
 Policijos mokykla.

Šaltiniai 

Lietuvos policija
Lietuvos Respublikos vidaus reikalų ministerija